recursal/SuperWikiNEXT-32B huggingface dataset:
Para outras páxinas con títulos homónimos véxase: La Caleta.
Situación do barrio na cidade.
Hotel Caleta Palace.
**La Caleta** é un barrio do distrito Centro da cidade de Málaga, en Andalucía (España). Ocupa unha estreita franxa costeira entre o barrio de La Malagueta, ao oeste, e o barrio de Bellavista, ao leste. O límite sur fórmao o mar Mediterráneo, mentres que o límite norte constitúeno a Avenida de Príes e o Paseo de Sancha, que o separan dos barrios da Cañada de los Ingleses, Monte Sancha, El Limonar e Miramar.

La Caleta foi inmortalizada na obra de Isaac Albéniz *Rumores de la Caleta*.

Historia
--------

Coñécese a existencia dalgunhas vivendas de pescadores na zona que ocupa o actual barrio durante a época musulmá. Tras a toma de Málaga polos Reis Católicos, a zona comezou a ser coñecida como La Caleta del Marqués, por ser neste lugar onde instalou o seu campamento o Marqués de Vélez durante o asedio. A finais do século XVII realizáronse traballos para achandar o terreo montañoso, coa creación dunha vía arborizada, pontes e rotondas e, xa no século XIX converteuse nunha área recreativa para a celebración de romarías e festexo do Nadal.

Como outros barrios da zona leste de Málaga, La Caleta comezou a tomar forma urbana a finais do século XIX, cando foi escollida como zona de residencia da alta burguesía da época e empezaron a xurdir luxosas vilas residenciais que aínda forman a tipoloxía edilicia preponderante no barrio.

Lugares de interese
-------------------

* Palacio de Miramar
* Hotel Caleta Palace
* Vila Cele María
* Paseo de Sancha 34 e 36
* Casas de Cantó

Transporte
----------

En autobús o barrio queda conectado mediante as seguintes liñas da EMT: C3, 11, 32, 33, 34, 35 e N1.

Notas
-----

1. ↑  "Plano oficial de delimitación de barrios do distrito 1" (PDF). Arquivado dende o orixinal (PDF) o 01 de marzo de 2014. Consultado o 05 de febreiro de 2017.
2. 1 2  Lara Villodres, Antonio. El Avisador Malagueño nº 55, ed. "La Caleta de Málaga" (PDF). Arquivado dende o orixinal (PDF) o 12 de xuño de 2013. Consultado o 25 de maio de 2011.

|  |  |
| --- | --- |
|  | Wikimedia Commons ten máis contidos multimedia na categoría:  ***La Caleta, Málaga Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q5962636
* OSM: 8223622

 |
Coordenadas: 42°16′15″N 7°16′17″O﻿ / ﻿42.270707, -7.271282
**Penedo dos Lobos** é un recinto militar romano de campaña dos mellor conservados do noroeste peninsular e un dos situados a máis altura de Galicia, 1466 metros. Está pendente de ser estudado sendo datado en época alto imperial (século I a.C.-III d.C.). Está situado a 2,5 km ao leste da Estación de montaña Manzaneda. Foi identificado en 2016 por Rubén F. Lorenzo Pérez.

Ten unha orientación norte sur e forma rectangular. Medindo de N-S 160 metros e L-O uns 130 metros. Conta cunha superficie de 2,34 hectáreas, para unha unidade militar de entre 800 e 1000 soldados. Considérase un campamento de marcha, un recinto militar construído durante o avance da columna militar, non estable e ocupado durante moi pouco tempo. Conserva as portas orixinais de acceso ao recinto construído en pedra.

Intervención arqueolóxica en 2018
---------------------------------

A campaña arqueolóxica foi feita polo Instituto de Ciencias do Patrimonio (Incipit) do CSIC, o concello de Manzaneda, e máis o Grupo de Investigación Síncrisis do Departamento de Historia da Universidade de Santiago de Compostela en agosto de 2018. Permitiu descubrir a presenza militar romana máis antiga documentada ata o momento en Galicia, ligada cronoloxicamente á época das Guerras Cántabras.

O colectivo romanarmy.eu dirixido polo investigador do Instituto de Ciencias do Patrimonio (Incipit) do CSIC João Fonte foi quen de localizar material militar romano, entre o que se atopan as características chatolas das sandalias romanas (caligae) e moedas (As) cuñadas por Publio Carisio (quen fora legado do primeiro emperador Octavio Augusto durante as Guerras Cántabro-Ástures) entre o 25 e o 22 a.C. para pagar aos lexionarios que participaban nas campañas bélicas.

Notas
-----

1. ↑  "Manzaneda achega pistas sobre a conquista de Gallaecia polo exército romano".
2. ↑  "O equipo de Romanarmy.eu atopaba na súa intervención arqueolóxica dúas moedas romanas coas que pode datarse por primeira vez en Galicia un recinto deste tipo na etapa da conquista".
3. ↑  "O campamento romano de Penedo dos Lobos revela a presenza militar romana máis antiga documentada en Galicia".

Véxase tamén
------------

### Ligazóns externas

* [*Ligazón morta*]
* romanarmy.eu
* National Geographic Arquivado 27 de setembro de 2018 en Wayback Machine.
*Para outros artigos con títulos relacionados, véxase **Blackburn (homónimos)***

**Blackburn** é unha cidade británica, situada antigamente no condado inglés de Lancashire, mais que dende 1998 depende da autoridade unitaria de Blackburn e Darwen. A súa poboación estimada é de 140.000 habitantes. É a cidade natal de Jason Kay, líder do grupo musical Jamiroquai.

A cidade, que alberga ao club de fútbol do Blackburn Rovers foi durante a Revolución industrial un importante centro da industria téxtil.

Cidades irmandadas
------------------

* Alemaña Altena, Alemaña
* Francia Péronne, Francia
* Polonia Tarnów, Polonia

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Blackburn Modificar a ligazón no Wikidata*** |

### Outros artigos

* Blackburn Olympic Football Club

### Ligazóns externas

* Blackburn with Darwen Bourough Council *(en inglés)*

|  |  |
| --- | --- |
| Control de autoridades | 
* Wd: Q188313
* BRE: 1870748
* GEC: 0010304
* GeoNames: 2655524
* GND: 4229600-6
* MusicBrainz: ID

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

Un **eroge** (エロゲ, *erotic game*) é un videoxogo xaponés para videoconsola ou computador persoal cuxo contido principal é de tipo erótico ou pornográfico, usualmente utilizando o estilo artístico característico do anime. En occidente, os xogos *eroge* son catalogados erroneamente como xogos *hentai* baseándose na definición e aplicación occidental da palabra *hentai*. O termo é acurtado en inglés como *xogo H*, ou ata *H game*, os cales tampouco adoitan ser utilizados no Xapón.

Historia
--------

Nos anos 1980, as compañías xaponesas introduciron as súas propias marcas de microordenadores para competir cos Estados Unidos. Os modelos en competencia incluían a serie X1 da compañía Sharp, a FM-7 de Fujitsu, e PC-88 de NEC. NEC atopábase detrás dos seus competidores en termos de hardware (con só 16 cores e sen soporte para son) e necesitaba buscar un xeito de controlar o mercado. Foi por mor disto que se inventaron os xogos eróticos.

Eroges famosos
--------------

* *Adam the double factor* de C's Ware
* *Air* de Key
* *Atlach=Nacha* d'Alicesoft
* *Brave Soul* de Crowd
* *Crescendo* de Digital Objet
* *Dividead* de C's Ware
* *Eve burst error* de C's Ware
* *Fate/hollow ataraxia* de Type-Moon
* *Fate/stay night* de Type-Moon
* *Kana imōto* de Digital Objet
* *Kanon*  de Key
* *Kimi ga nozomu eien* d'Âge
* *RapeLay* de Illusion
* *Shuffle!* de Navel
* *True Love* de Software House Parsley
* *Tokimeki check In!* de Crowd
* *Tsukihime* de Type-Moon

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eroge Modificar a ligazón no Wikidata*** |

### Ligazóns externas

* *(en inglés)* Eroge: pasado, presente e futuro

|  |  |
| --- | --- |
| Control de autoridades | 
* Wd: Q1046788
* GiantBomb: 3015-4955

 |
**Canterbury** é unha pequena cidade do sueste de Inglaterra, non lonxe de Londres, sobre o río Stour, pertencente ao condado de Kent. Tiña 55 240 habitantes no 2011.

Historia
--------

Poboada desde tempos prehistóricos, Canterbury xa foi un centro administrativo romano. Co fin da dominación de Roma, a cidade foi invadida polos xutos que asentaron alí o Reino de Kent. En 597, o misioneiro Agostiño desembarcou en Canterbury co obxectivo de iniciar a conversión dos anglosaxóns. Desde entón, a cidade foi un centro da relixión cristiá, converténdose rapidamente na sede do arcebispo primado de Inglaterra. Foi un importante centro de peregrinación durante a Idade Media, e fíxose soada na obra *Os Contos de Canterbury* de Geoffrey Chaucer. En 1170 foi asasinado na súa catedral o arcebispo Tomé Becket.

É famosa a súa catedral, sede do arcebispo.

Centro relixioso
----------------

Situación de Canterbury dentro do condado de Kent
Canterbury é o principal centro relixioso do Reino Unido por ser a sede do arcebispo de Canterbury, o líder espiritual da Igrexa de Inglaterra (é, xa que logo, o segundo líder cristián máis importante de Europa, logo do Papa de Roma). Desde 2003 ocupa o arcebispado Rowan Williams.

Cidades irmás
-------------

* Reims (Francia)
* Bloomington-Normal (Estados Unidos)
* Vladimir (Rusia).
* Esztergom (Hungría)

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Canterbury*** |

### Ligazóns externas

Web do concello de Canterbury *(en inglés)*

|  |  |
| --- | --- |
| Control de autoridades | 
* Wd: Q29303
* WorldCat
* VIAF: 235007026
* BRE: 2060873
* EBID: ID
* GEC: 0014475
* GeoNames: 2653877
* GND: 4009422-4
* LCCN: n79145881
* MusicBrainz: ID
* NKC: ge139353
* Orthodox Encyclopedia: 1684195
* Trismegistos: 3249
* WOEID: 15051

 |
Coordenadas: 33°44′24″N 118°17′24″O﻿ / ﻿33.74000, -118.29000

Para outras páxinas con títulos homónimos véxase: San Pedro.
Límites de San Pedro.  
 Debuxo tirado de *Los Angeles Times*.
**San Pedro** é unha comunidade que forma parte da cidade dos Ánxeles, en California (Estados Unidos).

Foi anexionada ao municipio dos Ánxeles en 1909 e conta cun dos portos principais da rexión.

Transformouse desde ser antigamente unha comunidade pesqueira, a ser un distrito industrial, e unha comunidade residencial da clase obreira.

Historia
--------

San Pedro foi nomeado así na memoria de San Pedro I de Alexandría, bispo de Alexandría no século IV. A súa festividade é o 24 de novembro no calendario eclesiástico de España, e ese foi o día, en 1542, en que o navegante e explorador español Juan Rodríguez Cabrillo descubriu na baía a illa de Santa Catarina (así nomeada na honra de Santa Catarina de Alexandría), e foi reclamada para o Imperio español ao día seguiente, o día da súa festividade, o 25 de novembro.

En 1602-1603, Sebastián Vizcaíno (1548 – 1624), o primeiro europeo que pisou a actual California, cartografou a súa costa, incluíndo a baía de San Pedro, na Nova España.

Notas
-----

1. 1 2  Lauren Lloyd (2013): "Why Spanish Pronunciations Of L.A. Neighborhoods Are Making A Comeback" Arquivado 09 de xuño de 2013 en Wayback Machine.. en laist.
2. ↑  Comerciante, militar, explorador e diplomático de España que é recordado por realizar unha viaxe para cartografar as costas do océano Pacífico da actual California e ter sido o primeiro embaixador de España no Xapón.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***San Pedro, Estados Unidos Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q290356
* WorldCat
* VIAF: 152481648
* EBID: ID
* GeoNames: 5392528
* GNIS: 1661392
* LCCN: n83073513
* MusicBrainz: ID

 |
O **Athlitikos Syllogos Karditsas** (en grego: Αθλητικός Σύλλογος Καρδίτσας), coñecido por motivos de patrocinio como **Karditsa Biologiko Xorio**, é un equipo profesional de baloncesto grego con sede na localidade de Karditsa, Tesalia. O club compite desde a temporada 2022−23 actualmente na máxima categoría do baloncesto grego, a A1 Ethniki. Foi fundado en 2016 e xoga os seus encontros como local no Neo Kleisto Gymnastirio Karditsas, recinto con capacidade para 2 505 espectadores ampliábeis até os 3 007.

Historia
--------

O AS Karditsas foi fundado na súa forma actual en 2006, como resultado dunha fusión entre os clubs A.S. Karditsa-21os Aionas e o G.S. Amilla Karditsas. O Karditsa-21os Aionas xa fora formado a partir da fusión entre o Aiada Karditsas e o Filathlitikou Karditsas, mentres que o Amila Karditsas formouse a partir da fusión entre o G.S. Karditsas, onde o coñecido xogador grego Ioannis Bourousis comezou a xogar ao baloncesto xuvenil, e o Anagennisis Karditsas. Como resultado, considérase xeralmente que o club actual incorpora a historia e tradición de todos os clubs anteriores. O club xogou na C Ethniki de cuarta categoría durante a temporada 2014−15, ascendendo sucesivamente até a A1 Ethniki, a máxima categoría, na temporada 2022−23 tras gañar a A2 Ethniki coa colaboración no último ano de xogador de Bourousis.

Xogadores
---------

### Destacados

* Grecia Ioannis Athinaiou
* Grecia Ioannis Bourousis
* Grecia Dimitris Gravas
* Grecia Nikos Kalles
* Grecia Theodoros Karras
* Grecia Spyros Magkounis
* Grecia Alexis Spyridonidis
* Grecia Theodoros Tsiloulis
* Grecia Dimitrios Verginis
* Estados Unidos Javin DeLaurier
* Montenegro Milovan Drašković
* Serbia Stefan Đorđević

Palmarés
--------

**Segunda División de Grecia**

* **Campión (1)**: 2022

Notas
-----

1. 1 2  "Ιστορία" [Historia]. *askarditsas.gr* (en grego).
2. ↑  "Στο νέο κλειστό γυμναστήριο Καρδίτσας προϋπολογισμού 7,4 εκατ. ευρώ ο Περιφερειάρχης Θεσσαλίας(φωτό)". *pylinews.grlanguage=el*. 2017-07-05.
3. ↑  "Νέο Κλειστό Γυμναστήριο". *dimoskarditsas.gov.gr* (en grego). Consultado o 2022-09-29.

Véxase tamén
------------

### Ligazóns externas

* Páxina web oficial
**Ramsgate**|  Praia de Ramsgate
**Localización**
Ramsgate en Reino UnidoRamsgateRamsgate |
| **Estado** | Reino Unido Reino Unido |
| **País** | Inglaterra Inglaterra |
| **Condado** | Kent |
| **Área** |  |
| **Altitude** | 0 msnm |
| **Poboación** | 39,639 (2001) |
| **Código Postal** | CT11 e CT12 |
| **Sitio Web** |  |

**Ramsgate** é unha localidade costeira inglesa no distrito de Thanet, ao oeste do condado Kent. Foi un importante porto británico durante o século XIX e pertence á confederación dos "Cinque Ports". A poboación estimada en 1989 foi de 38.200 habitantes.

As principais industrias son o turismo e a pesca, aínda que existe unha pequena industria lixeira. Tamén hai que destacar a fonte de ingresos da ensinanza do inglés como lingua estranxeira.

As dúas igrexas principais son a parroquia de St. Lawrence, adicada a San Lourenzo e construída no século XII e posteriormente reconstruída no século XII. A igrexa de St. Augustine foi construída no século XIX en estilo neoclásico, e foi adicada a san Agostiño (primeiro arcebispo de Canterbury), que estivo en Ramsgate no 596 e cristianizou Britania.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ramsgate Modificar a ligazón no Wikidata*** |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q736439
* WorldCat
* VIAF: 179392317
* EBID: ID
* GEC: 0054245
* GeoNames: 2639660
* GND: 7672952-7
* LCCN: n85375981
* MusicBrainz: ID
* NKC: ge985083
* OSM: 2568388
* TGN: 7011562
* WOEID: 32907

 |
Para outras páxinas con títulos homónimos véxase: Rye.

**Rye** é unha localidade situada no distrito non metropolitano de Rother, no condado de East Sussex, Inglaterra, Reino Unido.

Situación
---------

Atópase a uns dous quilómetros do mar aberto e está na confluencia de tres ríos: o Rother, Tillingham e Brede.

Historia
--------

Na época medieval, con todo, era un membro importante da confederación Cinque Ports, xa que estaba á cabeza dunha enseada da Canle Inglés e case enteiramente rodeada do mar.

Rye é oficialmente unha parroquia civil (*Civil Parrish*), pero polas súas raíces históricas ten o status de cidade. Durante a súa historia, a súa asociación co mar incluíu o abastecemento de barcos ao servizo do Rei en tempos de guerra, e estivo involucrado con bandas de contrabando dos séculos XVIII e XIX, como a famosa Hawkhurst Gang que utilizaba as súas pousadas, como The Mermaid Inn. O Olde Bell Inn, conectado por un pasadizo secreto.

### Outros nomes

*Rye* é o nome en lingua inglesa para o centeo e tamén como en galego (Centeo, Centeno, Orxo, Orjo, Orjales...) é un apelido; por exemplo leva ese apelido a botánica Barbara Lynette Rye, que é tamén a súa abreviatura taxonómica para os vexetais (RYE).

Varias cidades levan o nome de Rye nos Estados Unidos, nos estados de Nova York e Nova Hampshire.

Economía
--------

Esas raíces históricas e o seu encanto converten o lugar nun destino turístico, e unha gran parte da súa economía baséase nisto: hai unha serie de hoteis, casas de hóspedes, pousadas, salóns de té e restaurantes,, así como outras atraccións para os visitantes. Hai unha pequena frota pesqueira e Rye Harbour ten instalacións para iates e outras embarcacións.

Demografía
----------

No censo de 2001 tiña unha poboación de 4009 habitantes, pero na década de 2000 tivo un enorme incremento, case dobrando a súa poboación. No censo de 2012 tiña unha poboación de 9041 habitantes.

Na cultura popular
------------------

Rye é a poboación na que EF Benson sitúa -modificándoa- as súas novelas *Mapp* e *Lucy*, chamándoa Tilling.

Notas
-----

1. ↑  Paul Theroux considerouno un "museo na súa peculiaridade... Tiña o ambiente dunha tenda de porcelana". (Theroux, *The Kingdom by the Sea*, 1983:53s.)
2. ↑  *Turismo de centeo*
3. ↑  "East Sussex in Figures". East Sussex County Council. Consultado o 26 de abril de 2008.

|  |  |
| --- | --- |
|  | Wikimedia Commons ten máis contidos multimedia na categoría:  ***Rye, East Sussex Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1020800
* WorldCat
* VIAF: 154491642
* GeoNames: 2638909
* MusicBrainz: ID
* OSM: 2829061

 |
Exemplo de loci do cromosoma 22. Nótase a división en dúas partes, que constitúen o brazo curto e o brazo longo do cromosoma. O punto que divide os dous brazos constitúe o centrómero.
En bioloxía un **locus** (plural **loci**) é unha posición fixa nun cromosoma, como a posición dun xene. Unha variante da secuencia de ADN en determinado locus denomínase alelo. A lista ordenada de loci coñecidos para un xenoma en concreto é un mapa xenético. O mapeado xenético é o proceso de determinar o locus para un certo trazo biolóxico.

As células diploides e poliploides que teñen o mesmo alelo nun locus do cromosoma son homocigotos para ese xene, mentres que as que teñen diferentes alelos nese locus son heterocigotos.

Nomenclatura
------------

Os locus cromosómicos dun xene pódense escribir "6p21.3".

|  |  |
| --- | --- |
| **Compoñente** | **Explicación** |
| *6* | O número do cromosoma. 
  |
| *p* | A posición está no brazo curto do cromosoma(*p* de *petit* en Francés); *q* indica o brazo longo. 
  |
| *21.3* | Os números a continuación da letra representan a posición no brazo: banda 21, sub-banda 3. As bandas son visibles no microscopio cando o cromosoma está apropiadamente tinxido. Cada banda numérase empezando polo 1 pra banda máis preta ó centrómero. As sub-bandas e sub-sub-bandas vense a maior resolución |

O rango de localizacións especifícase de forma similar. Por exemplo, o locus do xene OCA1 pode escribirse "11q1.4-q2.1", que indica o brazo longo do cromosoma 11, nun punto entre a sub-banda 4 da banda 1 e a sub-banda 1 da banda 2.

Os finais dos cromosomas etiquétanse como *"ptel"* e *"qtel"*, e así *"2qtel"* refírese ó telómero do brazo longo do cromosoma 2.

Véxase tamén
------------

### Outros artigos

* Xene
* Alelo

|  |  |
| --- | --- |
| Control de autoridades | 
* Wd: Q106227
* EBID: ID
* GEC: 0120518
* JSTOR: genetic-loci
* MAG: 84597430

 |

|  |  |
| --- | --- |
| Identificadores | 
* MeSH: D056426
* MeSH: G05.360.340.024.380

 |
**Francisco Nogueiras Nodar**, coñecido artisiticamente como **Paco Nogueiras**, nado en Santiago de Compostela en 1970, é un actor e músico galego.

Traxectoria
-----------

É graduado social pola Universidade de Santiago de Compostela. Formouse cos artistas Andrés Pazos e Fabio Mangolini, impartiu clases de teatro e dirixiu representacións en entidades culturais e colexios. Foi actor e percusionista de compañías como *Els Comediants* e *Os Quinquilláns* (14 anos). Tamén formou parte da Orquestra *Os Modernos*, da compañía *Os Tres Tenedores* e da Campaña de Animación á Lectura de Kalandraka. Foi socio fundador da Asociación Cultural "Arco da vella" e da Asociación de Gaiteiros de Santiago e bisbarra.

Como músico participou en formacións de música tradicional e foi creador da banda sonora de varios espectáculos teatrais, musicais, de danza (RESAD de Madrid dirixida por Elvira Sanz, titulada *Bahía o en la línea de salida*, en 1996) e dunha serie infantil da TVG. Foi membro dos grupos de música folk Ophiusa e Daghda. Tamén foi 13 anos dependente dunha tenda de discos santiaguesa.

Foi primeiro premio de grupo de gaitas no ano 1987 , premio ao mellor folk tradicional no ano 1990, premio ao mellor folk renovado en 1993 e primeiro premio de grupos para ensinanzas medias de Galicia en 1988.

Co seu característico chapeu azul leva 360 representacións con *Brinca Vai!* e outras 150 con *Radio Bule Bule*.

Discografía
-----------

* *Brinca vai!* (2013). Kalandraka. Ilustracións de David Pintor. 56 páxs. ISBN SBN: 978-84-8464-877-2. 12 cancións para 12 meses. Libro, CD, DVD. III Premio Mártín Códax da Música (música infantil).
* *Radio Bule Bule* (2020). Kalandraka. Ilustracións de David Pintor. 48 páxs. ISBN 978-8484643081. 12 cancións divertidas. Libro, CD, DVD.
* *Extra*! (2020). Kalandraka. Ilustracións de Marc Taeger. 48 páxs. ISBN 978-84-1343-051-5. 12 cancións con inspiración na prensa escrita. Libro, CD.

Notas
-----

1. 1 2  Marín, Redacción (2018-02-21). "El actor y músico Paco Nogueiras presenta en Marín "Radio Bule Bule"". *Faro de Vigo* (en castelán). Consultado o 2020-11-15.
2. 1 2  "Paco Nogueiras". *aaag.gal*. Consultado o 2020-11-15.
3. ↑  "Paco Nogueiras, músico e actor: «É moi complicado vivir da cultura»". *La Voz de Galicia*. 2019-06-10. Consultado o 2020-11-15.
4. ↑  "musicaengalego: PACO NOGUEIRAS "BRINCA VAI"". *musicaengalego*. Consultado o 2020-11-15.
5. ↑  KTV. ""EXTRA" de Paco Nogueiras". *Kalandraka TV*. Consultado o 2020-11-15.
**Altenburg** é a capital do distrito de Altenburg Land, no estado de Turinxia, Alemaña. Tiña 37.530 habitantes no ano 2006.

Historia
--------

A primeira mención da cidade data do ano 976 nunha referencia ao castelo construído por Odón II, como un enclave alemán nunha rexión predominantemente eslava.

A apertura da estrada imperial entre Halle e Cheb en Bohemia, aumentou a importancia económica de Altenburg. O primeiro castelo foi destruído despois da batalla de Hohenmölsen entre Henrique IV e Rodolfo de Suevia, foi reconstruído nas aforas da cidade. A mediados do século XII, os emperadores Stauffer promoveron a cidade de Altenburg como mercado e centro de cuñaxe e o emperador Federico I Barbarossa converteu a Altenburg con Colditz, Zwickau e Chemnitz na Terra Plisniensis. Altenburg e Chemnitz como cidades imperiais pretendías reducir a importancia de Leipzig gobernada polo Margrave de Meissen. Baixo Barbarossa a cidade medrou e construíronse numerosos edificios, en especial na área do mercado. Fundouse un priorado agostiño, e a igrexa rematou de se construír en 1172. A fins do século XII construíuse unha muralla. Con Zwickau e Chemnitz, Altenburg formou parte da Unión de cidades anti-Meissen. Despois da Batalla de Lucka en 1307 contra Federico I de Meissen, Altenburg incorporouse ás terras do Margrave de Meissen.

En 1485 pasou a formar parte dos dominios de Ernesto de Saxonia, dende entón Altenburg quedou historicamente conectada con Turinxia. En 1525 durante a revolta dos campesiños atacouse o mosteiro agostiño de Altenburg.  

Entre 1603 e 1672 Altenburg converteuse na capital do ducado de Saxonia-Gotha-Altenburg. Cando o ducado se dividiu en 1826 Altenburg converteuse na capital de Saxonia-Altenburg. O último duque, Ernesto II de Saxonia-Altenburg, abdicou o 13 de novembro de 1918.

O estado libre de Saxonia-Altenburg uniuse con Turinxia en 1920. En 1952 Altenburg integrouse no distrito de Leipzig ata 1990 no que volveu a Turinxia de novo.

* MauritianumMauritianum
* Ernesto II de Saxonia-AltenburgErnesto II de Saxonia-Altenburg
* TeatroTeatro
* Lindenau MuseumLindenau Museum

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Altenburg*** |

* Web do concello (en alemán)
* Oficina de Turismo (en inglés e alemán)

|  |  |
| --- | --- |
| Control de autoridades | 
* Wd: Q15976
* WorldCat
* VIAF: 148020063
* BNF: 13742140m
* EBID: ID
* FAST: 1325814
* GeoNames: 6551051
* GND: 4001409-5
* GOV: ALTURG\_O7400
* HDS: 006001
* LCCN: no00041562
* MusicBrainz: ID
* NKC: ge232949
* OSM: 1263721
* SUDOC: 073753629

 |
Coordenadas: 53°12′04″N 6°06′41″O﻿ / ﻿53.20102, -6.11136

**Bray** (en inglés) ou **Bré** (en irlandés) é unha cidade situada ao norte do condado de Wicklow, na provincia de Leinster (Irlanda). Está situada a uns 20 km ao sur de Dublín e en 2006 tiña unha poboación de 31.901 habitantes, o que a converte na novena cidade máis grande da República, e a cuarta cidade máis grande exceptuando as cinco grandes cidades irlandesas. Destaca a súa praia, cunha extensión de 1,6 km.

Historia
--------

Durante a Idade Media, Bray formaba parte do chamado Pale, un distrito gobernado directamente pola Coroa inglesa cuxo centro era a cidade de Dublín. Durante os séculos XVII e XVIII, Bray era tan só unha pequena vila de pescadores, mais contra o final do século XVIII, as clases medias de Dublín comezaron a instalarse en Bray para escapar da vida na cidade. Un exemplo da arquitectura propia desta época pode ser contemplado en Powerscourt House.

A cidade coñeceu un segundo momento de auxe coa creación da primeira liña de ferrocarril de Irlanda en 1834 que unía Dublín con Dún Laoghaire, que en 1854 se estendería ata Bray, experimentando un forte crecemento e converténdose na principal estación balnearia da costa Leste de Irlanda.

No século XX, a cidade converteuse nun dos destinos favoritos durante a década de 1950 para o turismo procedente de Irlanda do Norte, Inglaterra e Escocia. Non obstante, a partir da década de 1960, o interese pola cidade entrou en declive.

Xeografía
---------

Vista da fachada marítima de Bray.
Bray encóntrase na desembocadura do Río Dargle, ao norte do condado de Wicklow, na liña divisoria co condado de Dublín (de feito algúns barrios do Norte se encontran neste condado). A cidade forma parte da área metropolitana de Dublín e recibe os seus servizos de transporte urbano, tanto do DART coma das liñas de autobuses urbanos da capital irlandesa. Limita ao oeste coas montañas de Wicklow.

Véxase tamén
------------

### Ligazóns externas

* Sitio do Concello de Bray *(en inglés)*
* Turismo de Bray *(en inglés)*
* Bray na páxina turística do Condado de Wicklow *(en inglés)*
* Bray Jazz Festival *(en inglés)*
* Bray Summerfest *(en inglés)*

|  |  |
| --- | --- |
| Control de autoridades | 
* Wd: Q652000
* WorldCat
* VIAF: 138461176
* GeoNames: 2966022
* GND: 4548750-9
* LCCN: n86110515
* MusicBrainz: ID
* SUDOC: 150020767

 |
**Drogheda** (en inglés) ou **Droichead Átha** (en irlandés, as dúas formas oficiais) é unha cidade da República de Irlanda, no leste do país, pertencente á provincia tradicional de Leinster.

Demografía
----------

No ano 2011 tiña unha poboación de 38 578 habitantes.

Historia
--------

Fito conmemorativo dos 800 anos da cidade
O primeiro asentamento que houbo en Drogheda, e que está considerado como a fundación da cidade tivo lugar no 1194 
Durante a rebelión irlandesa de 1641, Drogheda foi asediada polas tropas rebeldes contrarias á presenza dos ingleses.

Entre o 3 e o 11 de setembro de 1649, durante a chamada Segunda Guerra Inglesa, que culminou coa caída e posterior decapitación do monarca Carlos I de Inglaterra, a cidade de Drogheda foi vítima do asedio das tropas do ditador, Oliver Cromwell invadiron a cidade e mataron preto de 3500 persoas no coñecido como asedio de Drogheda. Homes, militares e pais foron asasinados nunha acción que afectou as relacións entre ingleses e irlandeses por máis de 300 anos.

Preto de Drogheda tivo lugar a batalla do Boyne no 1690 entre os partidarios do deposto rei Xacobe II e os partidarios de Guillerme III. Esta batalla foi decisiva no marco da guerra xacobita.

Turismo
-------

Nas inmediacións da cidade, ao norte, están as ruínas do mosteiro Mainistir Bhuithe, onde é posible atopar tres cruces altas como mostra da influencia artística celta.

Na igrexa adicada a San Pedro atópase a cabeza incorrupta do arcebispo e mártir Oliver Plunkett

Economía
--------

A economía en Drogheda, como a de moitas outras cidades da Irlanda, está mudando rapidamente. As vellas industrias baseadas en torno ao liño e téxtil, fabricación de cervexa, transporte e fabricación xa desapareceran ou están en declive. Nos últimos anos, o número de empresas reduciuse por mor da crise económica e Drogheda enfrontase a un aumento do desemprego.

Notas
-----

1. ↑  "Richie Culhane becomes the 414th Mayor of Drogheda". *droghedalife.com* (en inglés). 24 de xuño de 2013. Arquivado dende o orixinal o 02 de febreiro de 2014. Consultado o 02 de febreiro de 2014.
2. ↑  "Copia arquivada". Arquivado dende o orixinal o 12 de novembro de 2013. Consultado o 27 de xaneiro de 2014.
3. ↑  Ó Siochrú, Micheál (2008). God's Executioner, Oliver Cromwell and the Conquest of Ireland. Faber & Faber.
4. ↑  "Copia arquivada". Arquivado dende o orixinal o 05 de decembro de 2013. Consultado o 27 de xaneiro de 2014.
5. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Drogheda*** |

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q207223
* WorldCat
* VIAF: 123280461
* BNF: 15507502g
* EBID: ID
* GeoNames: 2964661
* GND: 4580083-2
* LCCN: n89652483
* MusicBrainz: ID
* SUDOC: 167877585
* WOEID: 560687

 |
**Álvaro Ramón Álvarez**, nado en Ponferrada o 6 de abril de 2000, é un futbolista español, que xoga como lateral esquerdo no Arenteiro, da Primeira División RFEF.

Traxectoria
-----------

Comezou a xogar ao fútbol no Cuatrovientos de Ponferrada, no que militou ata o segundo ano de infantil, cando ingresou na canteira da Ponferradina. En 2017 pasou ao equipo xuvenil do Celta de Vigo, da División de Honra, no que xogou durante dous anos. Na tempada 2019/20 debutou co equipo filial na Segunda División B, xogando dous partidos.

Para a tempada 2020/21 saíu cedido ao Navalcarnero, onde xogou durante un ano, antes de fichar polo Mérida. No equipo estremeño fíxose coa titularidade e participou do ascenso do equipo á Primeira División RFEF, na que debutou na seguinte tempada, sendo un dos fixos nas aliñacións titulares. No verán de 2023 deixou Mérida e fichou polo Arenteiro, que viña de ascender á mesma categoría.

Notas
-----

Véxase tamén
------------

### Ligazóns externas

* Datos do xogador en LaPreferente.com *(en castelán)*.
**Kyōtango-shi - 京丹後市**  
| 

|  |
| --- |
|  |
|  |

 |
| Mapa |
|  |
| Localización de Kyōtango na prefectura de Quioto. |
|  |
| Localización da prefectura de Quioto no Xapón. |
| Información |
| País |  Xapón |
| Illa | Honshu |
| Rexión | Rexión de Kinki |
| Prefectura | Prefectura de Quioto |
| Superficie | 501,84 km² |
| Poboación | 59.497 (2013) |
| Densidade | 119 hab./km² |
| Alcalde | Yasushi Nakayama |

**Kyōtango** (京丹後市, きょうたんごし, *Kyōtango-shi*) é un concello xaponés da prefectura de Quioto. Está situado ao norte da rexión de Kinki e da prefectura, no centro-oeste da illa de Honshu. A súa superficie é de 501,84 km² e a poboación de 59.923 habitantes (2009) e ten unha densidade de poboación de 119 hab./km².

A cidade de Kyōtango foi creada no ano 2004 após a fusión de dous concellos de vilas do distrito de Naka (Ōmiya e Mineyama), 3 concellos de vilas do distrito de Takeno (Amino, Tango e Yasaka) e un concello de vila do distrito de Kumano (Kumihama).

O concello de Kyōtango limita cos concellos de Ine, Miyazu, Yosano (da prefectura de Quioto); e Toyooka (da prefectura de Hyōgo).

Cidades irmandadas
------------------

* República Popular da China Bozhou
* Kizugawa

Véxase tamén
------------

* Lista de concellos do Xapón

### Ligazóns externas

* Sitio oficial da cidade de Kyōtango Arquivado 08 de outubro de 2012 en Wayback Machine. *(en xaponés)*

|  |  |
| --- | --- |
| Control de autoridades | 
* Wd: Q513897
* WorldCat
* VIAF: 252162715
* GeoNames: 1855965
* GeoNLP: XmKDyj
* ISNI: 0000 0004 0406 2567
* MusicBrainz: ID
* NDL: 01023555
* OpenCorporates: 4000020262129

 |
O **municipio de Jelgava** (en letón, *Jelgavas novads*) é un dos 36 municipios de Letonia. Os 36 municipios son resultado da última reorganización do territorio aprobada o 1 de xuño de 2021, norma que fusionou o municipio de Jelgava e o municipio de Ozolnieki, preservando o nome do primeiro.

Fronteira con Lituania ao sur e co municipio de Mārupe ao norte, forma parte da rexión histórica de Semigalia.

A xestión administrativa deste municipio exércese desde a cidade de Jelgava, mais a propia cidade non pertence ao municipio de Jelgava xa que a cidade conta cun rango de autonomía propio e o territorio do municipio circunvala os bordos da cidade.

Ten unha superficie de 1604,1 km² e unha poboación de 31 484 persoas a comezos de 2022. O Municipio cómponse das parroquias de Cenu, Eleja, Gluda, Jaunsvirlaukas, Kalnciem, Lielplatone, Livbērze, Ozolnieku, Platone, Salgale, Sesava, Svete, Valgunde, Vilce, Vircava e Zalenieki.

O municipio conserva vestixios de múltiples batallas ao longo da historia, da Orde Teutónica contra os pagáns semigaliáns, do 1566 durante as batallas do Ducado de Kurzeme e Zemgale, e na incorporación ao Imperio Ruso en 1795 ou no verán de 1944 durante a defensa soviética da cidade de Jelgava.

Rio Lielupe ao seu paso polo centro de Jelgava. Centro de deportes á esquerda.

Xeografía e clima
-----------------

A parte norte do municipio sitúase na chaira areosa de Riga, próxima ás terras baixas costeiras, a parte sur está na chaira de Zemgale. O seu terreo está composto na súa maioría de carbonato de turba e turba podzólica. Os bosques ocupaban o 28% do territorio en 1982, porcentaxe lonxe da media do 50 % do país por unha maior abundancia de corpos de auga e vilas e pequenas cidades. O municipio está situado na conca do río Lielupe e está atravesado polos ríos Svete, Iecava, Misa, Svitene, Sesava, Vircava e Platone.

Temperatura media: -5,5 °C en xaneiro, 17 °C en xullo. A cantidade de precipitación é de 500 a 600 mm por ano.

Notas
-----

1. ↑  "Latvia: Administrative Division (Regions and Municipalities) - Population Statistics, Charts and Map". *www.citypopulation.de*. Consultado o 2023-12-21.

Véxase tamén
------------

### Outros artigos

* Organización territorial de Letonia
* Rexións de Letonia

|  |  |
| --- | --- |
| Control de autoridades | 
* Wd: Q97231093
* OSM: 13047878

 |
**Rafael Xosé Mouzo Lago**, nado en Corcubión o 17 de decembro de 1946, é un político galego.

Traxectoria
-----------

Aos 32 anos foi elixido alcalde da vila de Corcubión por primeira vez polo Partido do Traballo de Galicia (Federación de Partido del Trabajo de España) PTE, nas primeiras eleccións democráticas despois da ditadura franquista. Nun primeiro momento empatou a 5 concelleiros coa UCD de Ramón Pais Romero, pero tendo máis votos, fronte a 1 edil de Unidade Galega. Trala anulación dos resultados electorais por parte da Audiencia Territorial, tras un recurso dos centristas, as eleccións repetíronse en outubro, sen a concorrencia de UCD, logrando 8 concelleiros fronte a 3 de Unidade Galega. Posteriormente pasou a formar parte do BNG, á fronte do cal revalidou a alcaldía con maioría absoluta nas municipais de 1983. Nas seguintes eleccións de 1987, 1991, 1995 e 1999 revalidou novamente a alcaldía con maioría absoluta.

Nas eleccións municipais de 2003 foi superado polos independentes de AVIC e perdeu a alcaldía en favor deste grupo. Nas municipais de 2007, cos independentes integrados no PSdeG, recuperou a alcaldía grazas a un pacto coa única concelleira do Partido Popular no concello. Este pacto contradicía a doutrina xeral dos nacionalistas para os pactos (que esixían acordos co PSdeG, o cal o había superado en votos), e polo tanto foi formalmente suspendido de militancia no BNG, aínda que na práctica seguiu sinalando a pertenza a ese partido. A partir do conflito entre socialistas e nacionalistas pola presidencia da FEGAMP, o proceso de expulsión foi anulado. O 31 de marzo de 2008 presentou a súa renuncia como alcalde e concelleiro. O motivo da dimisión debeuse a "motivos persoais de saúde". O 4 de abril de 2008 fíxose efectiva a renuncia á alcaldía nun pleno extraordinario da Corporación municipal de Corcubión.

A nivel profesional desenvolveu a súa carreira como mestre de inglés de educación primaria, dando clases principalmente no colexio José Carrera de Corcubión.

|  |  |  |
| --- | --- | --- |
| Predecesor:**Ramón Pais Romero** |  **Alcalde de Corcubión** 1979 - 2003 | Sucesor:**Francisco Lema Fuentes** |
| Predecesor:**Francisco Lema Fuentes** |  **Alcalde de Corcubión** 2007 - 2008 | Sucesor:**Francisco Lema Fuentes** |

Notas
-----

1. ↑  O proceso de expulsión dos edís rebeldes do Son, Muros e Corcubión entra na recta final. La Voz de Galicia, 22 de setembro de 2007
2. ↑  "Web municipal do Concello de Corcubión". Arquivado dende o orixinal o 04 de xullo de 2007. Consultado o 11 de novembro de 2007.

Véxase tamén
------------

### Outros artigos

* Eleccións municipais en Corcubión
**Vido** (grego: Βίδο) é unha illa no grupo das illas Xónicas en Grecia. 
É unha illa pequena na boca do porto de Corfú.

Historia
--------

Durante a primeira guerra mundial, a illa de Corfú serviu de refuxio para o exército serbio que se retirou en barcos das forzas aliadas do seu país ocupado polos austríacos e búlgaros.

Mentres que os principais campamentos do exército estaban en Corfú (un continxente foi enviado tamén a Bizerte, e moitos dos refuxiados civís foron aceptados por Francia), os máis enfermos e os moribundos, na súa maioría soldados, foron tratados en Vido para previr epidemias. Malia a axuda de material aliados, as malas condicións das instalacións médicas improvisadas e a escaseza de alimentos tivo como resultado unha alta taxa de mortalidade entre moitos dos pacientes da illa. Debido á pequena superficie da illa e o seu chan rochoso, pronto se fixo necesario enterrar aos mortos no mar (mediante a ponderación dos cadáveres coas rocas para evitar que flotaran). Máis de 5.000 persoas foron enterradas no mar preto da illa de Vido.

Un monumento de agradecemento á nación grega erixiuse en Vido polos serbios na década de 1930.

Galería
-------

* Mausoleo Serbio
* Mausoleo dos soldados serbios da 1ª guerra mundialMausoleo dos soldados serbios da 1ª guerra mundial
* Interior do mausoleoInterior do mausoleo
* Placa conmemorativa no cemiterio azulPlaca conmemorativa no cemiterio azul

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Vido Modificar a ligazón no Wikidata*** |

* Outras illas gregas

|  |  |
| --- | --- |
| Control de autoridades | 
* Wd: Q68605
* DARE: 44937
* GeoNames: 2463552
* OSM: 569333
* Pleiades: 531078

 |
As **minas de sal de Wieliczka**, na cidade polaca de Wieliczka, pertencente á área metropolitana de Cracovia, foron explotadas sen interrupción desde o século XIII, e aínda hoxe en día seguen a producir sal de mesa. Alcanzan unha profundidade de 327 metros e a súa lonxitude supera os trescentos quilómetros. Reciben o sobrenome de "a catedral subterránea do sal de Polonia".

Descrición
----------

Trátase dunha das minas de sal activas máis antigas do mundo, sendo a máis antiga a que está en Bochnia, tamén en Polonia, a vinte quilómetros de Wieliczka.

Estas minas inclúen un percorrido turístico de 3,5 quilómetros que contén estatuas de personaxes míticos e históricos, esculpidos na rocha de sal polos mineiros. Incluso os cristais dos candelabros están feitos de sal. Tamén hai cámaras e capelas escavadas no sal, un lago subterráneo e exposicións que ilustran a historia da minería do sal. Recibe uns 800.000 visitantes ao ano.

Ao longo dos séculos célebres personaxes visitaron as minas, entre os que cabe citar a Nicolás Copérnico, Johann Wolfgang von Goethe, Alexander von Humboldt, Dimitri Mendeleyev, Ignacy Jan Paderewski, Robert Baden-Powell, Karol Wojtyła, Bill Clinton, así como moitas testas coroadas.

Durante a segunda guerra mundial os alemáns usaron as minas como almacén de guerra.

As galerías labirínticas das minas inspiraron ao escritor polaco Bolesław Prus varias escenas da súa novela histórica *Faraón* (1895).

En 1978 as minas de sal de Wieliczka foron declaradas Patrimonio da Humanidade pola Unesco.

Halita das minas de sal de Wieliczka

Covas irmás
-----------

* Italia Covas de Frasassi  (Genga - As Marcas, Italia)

Notas
-----

1. ↑  "Lista de covas irmás a Frasassi en www.frasassi.com". Arquivado dende o orixinal o 31 de agosto de 2009. Consultado o 16 de marzo de 2010.

Bibliografía
------------

* Jerzy Grzesiowski, *Wieliczka: kopalnia, muzeum, zamek* (Wieliczka: as minas, o museo, o castelo), 2ª ed. corrixida e aumentada, Varsovia, Sport i Turystyka, 1987, ISBN 83-217-2637-2.
* Christopher Kasparek, "Prus' *Pharaoh* and the Wieliczka Salt Mine," *The Polish Review*, 1997, no. 3, pp. 349–55

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Minas de sal de Wieliczka*** |

* Sitio oficial do monumento
* Museo de Wielickza
* Wieliczka salt mine (UNESCO)
* 

|  |  |
| --- | --- |
| Control de autoridades | 
* Wd: Q454019
* WorldCat
* VIAF: 161246704
* EBID: ID
* GND: 1029491666
* LCCN: sh97005850
* OSM: 14351979
* ULAN: 500311713
* WHC: 32ter-001

 |
**Miguel Ángel Santiso Mosquera**, coñecido como **Kuman**, nado na Coruña o 14 de setembro de 1991, é un xogador de fútbol e fútbol praia galego, que xoga como centrocampista no Laracha, da Primeira Galicia, e no Napoli da Serie A italiana de fútbol praia. Foi tres veces campión de Europa e unha vez subcampión do mundo coa selección española de fútbol praia, coa que debutou con só 16 anos.

Traxectoria
-----------

Xogou ao fútbol nas canteiras do Orillamar, o Calasanz e o Racing de Ferrol, e nos seguintes anos vestiu as camisetas do Betanzos, o Dubra, o Sporting Sada, o Montañeros, o Boiro, o Miño e o Laracha.

Con todo, foi no fútbol praia onde destacou especialmente. Debutou coa selección española con só 16 anos, na Copa do Mundo de 2007 celebrada no Río de Xaneiro, compartindo equipo cos tamén galegos Amarelle, Nico Alvarado e Roberto Valeiro. En 2010 fichou polo Milano, co que conquistou tanto a liga como a Copa de Italia de fútbol praia. A súa carreira na area continuou en varios países diferentes durante os seguintes anos, pasando polas filas do Santos, o Vitória, o Alanyaspor, o Chaves, o Marbella, o Grande Motte Pyramide, o Levante e o Napoli.

Notas
-----

1. ↑  Varela, Miguel (30 de agosto de 2016). "El gladiador de la arena gallega". *La Voz de Galicia* (en castelán). Consultado o 5 de xaneiro de 2023.

Véxase tamén
------------

### Outros artigos

* Ramiro Figueiras Amarelle
* Roberto Valeiro
* Nico Alvarado
**Decatur** é unha vila situada no condado de DeKalb no estado estadounidense de Xeorxia. Segundo o censo de 2010, a súa poboación era de 19.335 habitantes.

Historia
--------

Decatur foi fundada en 1822 na intersección de dúas rutas nativas americanas: o Sandtown, que leva ao leste do río Chattahoochee en Utoy Creek, e o Shallowford, que precede ao actual Clairmont Road e cruza preto de Roswell. A cidade foi chamada así en honor ao heroe naval Stephen Decatur.

Na década de 1830, a compañía Western and Atlantic Railroad quería facer de Decatur a parada situada máis ao sur da súa liña. Os cidadáns de Decatur non querían o ruído, a contaminación e o crecemento que viría cun terminal tan importante, polo que rexeitaron a proposta. En resposta, o ferrocarril fundou unha nova cidade ao oeste-suroeste de Decatur para o terminal. Esta cidade máis tarde converteuse na cidade de Atlanta.

Durante a Guerra Civil Americana, Decatur converteuse nun lugar estratéxico na batalla de Atlanta.

Xeografía
---------

Segundo a Oficina do Censo, a localidade ten unha área total de 10,8 km².

Cidades irmandadas
------------------

Decatur está irmandada con outras tres cidades:

* Burkina Faso Boussé
* Burkina Faso Ouahigouya
* Trujillo

Notas
-----

1. ↑  "Race, Hispanic or Latino, Age, and Housing Occupancy: 2010 Census Redistricting Data (Public Law 94-171) Summary File (QT-PL), Decatur city, Georgia". U.S. Census Bureau, American FactFinder 2. Consultado o October 28, 2011.
2. ↑  "Online Directory: Georgia, USA". Sister Cities International. Arquivado dende o orixinal o 18 de abril de 2008. Consultado o 2007-09-28.

|  |  |
| --- | --- |
| Control de autoridades | 
* Wd: Q986200
* WorldCat
* VIAF: 127884353
* EBID: ID
* GEC: 0431901
* GeoNames: 4191124
* GND: 4382770-6
* GNIS: 331532
* LCCN: n83205131
* LEI: 549300BFXXJXN07GSC72
* MusicBrainz: ID

 |
**Numitor** era fillo do rei Proca e tamén undécimo descendente de Eneas. Era irmán máis vello de Amulio. Cando Numitor tiña que comezar a reinar o seu irmán máis novo desbancouno e fíxose co poder de Alba Longa. Amulio matou os fillos de Numitor e ofreceu a Rea Silvia, a súa sobriña, como vestal para asegurarse de que non tivese descendencia.

Un tempo máis tarde Rea Silvia tivo dous xemelgos, os cales, segundo ela aseguraba, eran fillos de Marte. A sobriña de Amulio foi encadeada e os xemelgos, Rómulo e Remo, abandonados no río Tíber.

Anos despois Remo foi levado ante Numitor e este descubriu que era o seu neto. Os xemelgos e máis o seu avó atacaron a Amulio e Numitor volveu reinar en Alba Longa.

Véxase tamén
------------

### Bibliografía

* Grimal, Pierre (1981). *Diccionario de mitología griega y romana* (en castelán). Barcelona: Paidós. ISBN 978-84-7509-166-2.

|  |  |
| --- | --- |
| Control de autoridades | 
* Wd: Q660623
* EBID: ID

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: José Araújo.

**José Araújo Pérez**, nado en Vigo en 1903 e finado na mesma cidade o 21 de outubro de 1936, foi un político galego.

Traxectoria
-----------

Fillo do canteiro e construtor socialista José Araújo Pérez. Perito industrial e aparellador. Logo da morte do seu pai en 1929, encargouse da dirección da construtora. Militante das JSU. Foi candidato do PSOE por Pontevedra ás eleccións de novembro de 1933, pero non resultou elixido. Pertenceu ao Comité Revolucionario de Vigo durante a revolución de outubro de 1934. Co golpe de Estado do 18 de xullo de 1936 foi detido. Xulgado en Vigo por rebelión militar o 13 de outubro, foi condenado a pena de morte. Foi executado en Vigo con Delmiro Faro Pregal, Teodoro Barros Barros, Antero González González e José Barcia Barcia, ás 16:30 horas do 21 de outubro de 1936, nas inmediacións do Castelo do Castro, rexistrándose a morte a causa de profusa hemorraxia interna. En xullo de 1940 abríronlle expediente por responsabilidades políticas.

Vida persoal
------------

Casou con María del Pilar Alonso Villiato en decembro de 1930.

Notas
-----

1. ↑  *El Pueblo Gallego*, 5-9-1929, p. 2.
2. ↑  *El Pueblo Gallego*, 12-10-1936, p. 3.
3. ↑  *El Pueblo Gallego*, 22-10-1936, p. 3.
4. ↑  *El Pueblo Gallego*, 4-6-1940, p. 6.
5. ↑  *El Pueblo Gallego*, 23-12-1930, p. 4.

Véxase tamén
------------

### Bibliografía

* "A Familia Araújo" *Do gris ao violeta*. Concello de Pontevedra (CC BY 3.0).

### Ligazóns externas

* José Araújo Pérez na páxina web *Nomes e Voces*.

|  |  |
| --- | --- |
| Control de autoridades | 
* Wd: Q86835879
* DSBE: 1728\_araujo-perez-jose

 |